Ikka päris jube, kui tavapärase loomakarnevali asemel otsustatakse lasteaias merekarneval teha ja laps tahab olla merehaldjas. Täitsa ausalt venitasin sellega viimase hetkeni, sest ei olnud ühtegi ideed. Õnneks suutsin teisele müüa kajaka kostüümi.
#000000
Haldjaseelikuks ostsin paar meetrit meresinist tülli, lõikasin ribadeks ja punusin tutu-seeliku põhimõttel ümber kummi. Tüll ei saanud kõige parem ja ribad lähevad omavahel kangesti sõlme, aga see selleks.
#000001
Tiibade jaoks polnud üldse ühtegi ideed. Kõigepealt võtsin ühe keemilise puhastuse riidepuu, ei midagi. Siis võtsin teise ka, teipisin need omavahel kokku ja väänasin kõveraks. Hakkas juba looma.
#000002
Siis õmblesin tiibade külge selle sama tülli. Algul küll liimisin, aga ei jäänud pidama. Kaunistamine oli juba puhas lust. Osad nööbid õmblesin, osad liimisin. Läikiva lõnga ka õmblesin, sest tundub, et kuum liim selle materjaliga hästi läbi ei saanud. Tiivad käivad seljas kahe kummiga nagu seljakott.
#000003
Polegi vaadanud, kas lasteaia lehel peost mõni pilt on. Mina tegin igal juhul ainult paar. Tiivad seisavad nüüd riiulis ja tõenäoliselt neid kunagi enam vaja ei lähe.
#000004
Lepatriinu kostüüm ehk esimene müts ja vestImeloom Pärnus Rõõmsate Laste FestivalilAga meie oma ise tehtud mänguväljak?Imeloom – sipelga kostüümTuulerõuged – kuidas neid ära tunda?
#000005
One Response to "Merehaldja kostüüm"
Need tiivad sobivad mõnes teises kontekstis ka üleelusuuruses kikilipsuks 🙂 Või siis juukse/pealipsuks.
#000007
Need tiivad sobivad mõnes teises kontekstis ka üleelusuuruses kikilipsuks 🙂 Või siis juukse/pealipsuks.
#000009